PBS

Public Broadcasting Service edo PBS Ameriketako Estatu Batuetako telebista erakunde publikoa da. 1969an sortu zen, aurretik National Educational Television (NET) erakundeak zeuzkan funtzioetako asko jaso zituelarik.

350 tokiko telebista-kate publikok osatzen dute PBSren sarea, eta PBSek hainbat eduki banatzen dizkie sareko kateei, besteak beste, haurrentzako saioak, dokumentalak, albiste saioak eta saio kulturalak.

Sesame Street eta Mister Rogers' Neighborhood haurrentzako telesail ospetsuak eman zituen. Horrez gain, BBCren eta ITVren hainbat telesail britainiar igorri ditu AEBetan.

Erreferentziak

Kanpo estekak 
  PBSren webgunea

Ameriketako Estatu Batuetako telebista kateak
Ingelesezko telebista kateak
1969an sortutako enpresak